ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னை ஐஐடியில் நிலைத்தன்மைக்கான பள்ளி தொடங்கப்பட்டுள்ளது
சென்னையில் உள்ள இந்திய தொழில்நுட்பக் கழகம் நிலைத்தன்மைக்கான பள்ளியைத் தொடங்கியுள்ளது.
நிலைத்தன்மை, ஆராய்ச்சி ஒருங்கிணைப்பு தொடர்பான இடைநிலைப் பாடங்களை 'நிலைத்தன்மைக்கான பள்ளி' புதிதாகக் கற்றுக் கொடுக்கும். அத்துடன் நடைமுறையிலும், கொள்கை அளவிலும் இயக்க உதவும் தொழில்நுட்பங்களை காட்சிப்படுத்தவும், நிகழ்ச்சிகளை நடத்தவும் ஒரு தளத்தை ஏற்படுத்திக் கொடுக்கும்.
நாடாளுமன்ற உறுப்பினரும், நிதித்துறைக்கான நாடாளுமன்ற நிலைக்குழுத் தலைவருமான திரு. ஜெயந்த் சின்ஹா, சென்னை ஐஐடி இயக்குநர் பேராசிரியர் வி.காமகோடி, நிலைத்தன்மைக்கான பள்ளியின் தலைவர் பேராசிரியர் அஸ்வின் மகாலிங்கம், பேராசிரியர்கள், பணியாளர்கள், மாணவர்கள் முன்னிலையில் இப்பள்ளியின் தொடக்கவிழா இன்று  நடைபெற்றது.
தொடக்க விழாவில் தலைமை விருந்தினராகப் பங்கேற்று உரைநிகழ்த்திய நாடாளுமன்ற உறுப்பினரும், நிதித்துறை நாடாளுமன்ற நிலைக்குழுவின் தலைவருமான திரு. ஜெயந்த் சின்ஹா கூறுகையில், "இன்று உலகம் பற்றி எரிகிறது... 2023 ஆம் ஆண்டில் மிக வெப்பமான ஆண்டை நாம் அனுபவித்து வருகிறோம். கனடாவில் ஏற்பட்ட தீ விபத்து முதல் சிக்கிமில் ஏற்பட்ட திடீர் வெள்ளம் வரை இந்த ஆண்டு உலகை உலுக்கிய தீவிர வானிலை நிகழ்வுகளில் நாம் பார்த்தோம். எனவே, நிலைத்தன்மை குறித்த பாடத்தில் ஒரு பல்துறை முதுகலை திட்டத்தை வழங்குவதோடு மட்டுமல்லாமல், பணிபுரியும் தொழில் வல்லுநர்களுக்கும் ஆன்லைனிலும் நேரிலும் பல்வேறு நிலைத்தன்மை தொடர்பான திறன் மேம்பாட்டுத் திட்டங்களை வழங்கவும் பள்ளி திட்டமிட்டுள்ளது,” எனக் குறிப்பிட்டார்.
முன்னதாக நிகழ்ச்சியில் உரையாற்றிய ஐஐடி இயக்குநர் பேராசிரியர் வி.காமகோடி அவர்கள் கூறும்போது, "ஐ.நா.சபையின் நிலையான வளர்ச்சி இலக்குகளை அடைவது உலகம் முழுமைக்குமான கூட்டுப் பொறுப்பாகும். இப்பள்ளியின் மூலம் நிலையான வளர்ச்சியை இலக்காக கொண்டு தீர்வுகள் குறித்து கலந்தாலோசிக்க, விவாதிக்க, மேம்படுத்த, தீர்வுகளை உருவாக்க பல்வேறு துறைகளைச் சேர்ந்த ஆராய்ச்சியாளர்கள் மற்றும் தொழில்துறையினரைக் கொண்டுவர நாங்கள் விரும்புகிறோம். நிலைத்தன்மை தொடர்பான மனிதத் திறன் மேம்பாட்டைக் கட்டமைப்பது இப்பள்ளியின் முதன்மை நோக்கமாக இருக்கும்" என்றார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 134.61 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 87,562; இது கடந்த 564 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.25 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.38 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 8,168 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,46,931 என அதிகரித்துள்ளது. கடந்த 24 மணி நேரத்தில் 6,984 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.59, இது கடந்த 72 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.67 ஆகும். இது கடந்த 31 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 65.88 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781572
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.33 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.33 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.71 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1855628
புவி அறிவியல் அமைச்சகம்
ஜனவரி மாதத்திற்கான வானிலை முன்னறிவிப்பு
இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் விடுத்துள்ள அறிக்கை:
தமிழ்நாட்டிலும், கேரளாவிலும் இயல்பான வெப்பநிலை நிலவும்.
முதல் வாரத்திற்கான மழை அளவு: : தென்கிழக்கு அரபிக் கடல், தமிழ்நாடு மற்றும் அதை ஒட்டியுள்ள கடற்கரைப் பகுதிகளில் நிலவும் மேலடுக்கு சுழற்சி காரணமாக தென்இந்திய தீபகற்பப் பகுதிகளில் அடுத்த 2-3 நாட்களுக்கு பரவலாக மழை பெய்யும். ஒரு சில இடங்களில் இடி, மின்னலுடன் கன மழை பெய்யக்கூடும்.
தமிழ்நாடு, புதுச்சேரி,காரைக்கால், கேரளா, மாஹேவில் வரும் 10 மற்றும் 11-ம் தேதிகளில் பரவலாக மழையும் ஒரு சில இடங்களில் கனமழையும் பெய்யக்கூடும்.
கடந்த 2020 அக்டோபர் 1 முதல் டிசம்பர் 31-ஆம் தேதி வரை வடகிழக்குப் பருவ மழையின் காரணமாக தென் இந்திய தீபகற்பத்தில் ஏற்பட்ட நிகழ்வு: தென் தீபகற்பத்தின் வானிலை ஆய்வு துணை பிரிவுகளான தமிழ்நாடு கடற்கரை ஆந்திரப்பிரதேசம் ராயலசீமா கேரளா, கர்நாடகா ஆகியவை கடந்த வடகிழக்குப் பருவமழை காலத்தில்  சுமார் 30% மழையைப் பெற்றுள்ளன. குறிப்பாக இந்த பருவ காலத்தில் தமிழ்நாட்டில் 48 சதவீத மழை பதிவாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1686990
நுகர்வோர் நலன், உணவு மற்றும் பொது விநியோகம் அமைச்சகம்
கரும்பு விவசாயிகளுக்கு நிலுவை தர சர்க்கரை ஆலைகளுக்கு நிதி: அமைச்சரவை ஒப்புதல்
மத்திய பொருளாதார விவகாரத் துறைக்கான அமைச்சரவைக் குழுக் கூட்டம் பிரதமர் திரு. நரேந்திர மோடி தலைமையில் இன்று  நடைபெற்றது. 2017-18ம் ஆண்டு சர்க்கரை ஆலைகள் பிழிவதற்காக விவசாயிகளிடமிருந்து கொள்முதல் செய்யும் கரும்புக்கு குவிண்டால் ஒன்றுக்கு ரூ. 5.50 என்ற அளவில் நிதியுதவி அளிப்பதற்கு அமைச்சரவைக் கூட்டத்தில் ஒப்புதல் அளிக்கப்பட்டது. இதன் மூலம் விவசாயிகளுக்கு அவர்கள் தர வேண்டிய நிலுவைத் தொகையை செலுத்தலாம்.
இது குறித்த விவரம்:
- சர்க்கரை ஆலைகள் சார்பில் அரசே விவசாயிகளுக்கு நேரடியாக நிதியை வழங்கும்.
- விவசாயிகளுக்குத் தரவேண்டிய முந்தைய ஆண்டு நிலுவைத் தொகையுடன் கரும்பு கொள்முதல் விலையில் அந்த நிதி ஈடு செய்யப்படும்.
- அதன் பிறகும் ஏதேனும் நிலுவைத் தொகை இருந்தால், அது சர்க்கரை ஆலைகளின் கணக்கில் செலுத்தப்படும்.
அரசு முடிவு செய்யும் நிபந்தனைகளைப் பூர்த்தி செய்யும் சர்க்கரை ஆலைகளுக்கு இந்த நிதியுதவி அளிக்கப்படும்.
சர்க்கரைக்கு சீரான, நியாயமான விலை தொடரும் வகையிலும் சர்க்கரை ஆலைகளில் பணப்புழக்கம் சீராக இருக்கும் வகையிலும் கரும்புக்கு விவசாயிகளுக்குச் செலுத்த வேண்டிய நிலுவை விலையைச் செலுத்தவும் கீழ்க்கண்ட முடிவுகளை கடந்த மூன்று மாதங்களாக அரசு மேற்கொண்டு வருகிறது.
அ) விவசாயிகளின் நலனுக்காக இறக்குமதி சர்க்கரை மீதான சுங்கத் தீர்வை 50 சதவீதத்திலிருந்து 100 சதவீதமாக அதிகரித்தல்.
ஆ) 2018ம் ஆண்டு பிப்ரவரி, மார்ச் மாதங்களில் சர்க்கரை உற்பத்தி நிறுவனங்களின் பங்குகளை மீட்பதன் உச்ச வரம்பை மாற்றுவது.
இ) சர்க்கரை ஆலைகளுக்கு ஊக்கமளிக்கும் விதத்தில் சர்க்கரை ஏற்றுமதியை அதிகரிப்பதற்காக சர்க்கரை ஏற்றுமதியின் மீதான சுங்க வரியை அரசு முழுமையாக விலக்கிக் கொண்டது.
.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 185.79 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 185.79 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813910
அறிவியல் மற்றும் தொழில்நுட்பத்துறை
சாத்தியமான ஸ்டார்ட்-அப்களை அணுகிஅவர்களுக்கு ஆதரவளிக்குமாறு மத்தியஅமைச்சர் டாக்டர் ஜிதேந்திர சிங் வலியுறுத்தல்
சாதிக்கும் ஆற்றல் கொண்ட ஸ்டார்ட்-அப்களை அணுகி அவர்களுக்கு அறிவியல் மற்றும் தொழில்நுட்பத் துறை, தொழில்நுட்ப மேம்பாட்டு வாரியம் மற்றும் BIRAC உள்ளிட்ட அரசு நிறுவனங்கள் ஆதரவளிக்க வேண்டும் என மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர்கள், பொதுக் குறை தீர்வு , ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கேட்டுக் கொண்டார்
உ.பி மாநிலம், மொரதாபாத்தில் "இன்ஸ்பைர் இன் இன்ஸ்பயர்டு ரிசர்ச்" திட்டப் பயனாளிகளின் கலந்துரையாடல் கூட்டத்தில் மாணவர்கள் மற்றும் ஆசிரியர்களிடம் உரையாற்றிய டாக்டர் ஜிதேந்திர சிங், புதுமையான இளம் உள்ளங்கள் மற்றும் சாத்தியமான ஸ்டார்ட்-அப்களுக்காக நாடு தழுவிய அளவில் ஒரு பெரிய வாய்ப்பை வழங்க அழைப்பு விடுத்தார்.
இந்த ஆண்டு மே மாதம் பிரதமர் நரேந்திர மோடியின் மாதாந்திர வானொலி உரையான 'மன் கி பாத்' பற்றிக் குறிப்பிட்டு, அதில் மோடி, "இன்று இந்தியாவின் ஸ்டார்ட்அப் சுற்றுச்சூழல் அமைப்பு பெரிய நகரங்களில் மட்டுமல்ல, சிறிய நகரங்கள் மற்றும் நகரங்களில் இருந்தும் தொழில்முனைவோர் உருவாகி வருகின்றனர். இந்தியாவில், புதுமையான யோசனை உள்ளவர் செல்வத்தை உருவாக்க முடியும்” என்று கூறியதை டாக்டர் ஜிதேந்திர சிங் சுட்டிக்காட்டினார். முக்கியமாக தென் மாநிலங்களில் மட்டுமே இருந்த ஸ்டார்ட்-அப் சுற்றுச்சூழல் அமைப்பில் உத்தரப் பிரதேசம் வேகமாக முன்னேறி வருவதாக அவர் திருப்தி தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1840128
சிறப்பு சேவைகள் மற்றும் கட்டுரைகள்
ரூ.75 கோடி மதிப்பிலான 1,218 கிலோ கோகேன் போதைப்பொருளை சென்னை விமான நிலைய சுங்கத்துறையினர் பறிமுதல் செய்தனர்
. சென்னை விமான நிலைய சுங்கத்துறை அதிகாரிகளுக்கு கிடைத்த ரகசிய தகவலின் அடிப்படையில், 07.08.2022 அன்று, அடிஸ் அபாபாவிலிருந்து, எத்தியோப்பியா ஏர்லைன்ஸ் விமானம் மூலம் சென்னைக்கு வந்த வெனிசுலா நாட்டை சேர்ந்த, திருமதி. ப்ரான்சிஸ் ஜோரெல் டோரஸ் டோரஸ் என்ற பெண் பயணியை விமான நிலைய சுங்கத்துறை அதிகாரிகள் சோதனையிட்டனர். அப்போது, அவரது கைப்பையில், 11.75 கோடி ரூபாய் மதிப்பிலான 1.218 கிலோ எடையுள்ள கோகேன் போதைப் பொருள் இருப்பது கண்டுபிடிக்கப்பட்டு, கைப்பற்றப்பட்டது. அந்த பெண் பயணி கைது செய்யப்பட்டுள்ளார்.
இதுகுறித்து தொடர் விசாரணைகள் நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் கே.ஆர். உதய்.பாஸ்கர் தெரிவித்துள்ளார்.
பாதுகாப்பு அமைச்சகம்
இந்தியா மற்றும் சீனா இராணுவத்திற்கு இடையிலான கூட்டம் 14 ஜுலை 2020இல் நடைபெற்றது
எல்லைக் கட்டுப்பாட்டுக் கோட்டுப்பகுதியில்  தற்போது நிலவி வரும் சூழலை எதிர் கொள்வதற்கான விவாதங்களை, நிர்ணயிக்கப்பட்ட இராணுவம் மற்றும் இராஜாங்க வழிமுறைகளின்படி இந்தியா மற்றும் சீனா மேற்கொண்டு வருகின்றன.
பிஎல்ஏவின் கமாண்டர்கள், இந்திய இராணுவத்தினர் இந்திய எல்லைப் பகுதியான சூஷுலில் நான்காம் சுற்றுப் பேச்சுவார்த்தைக்கான சந்திப்புக் கூட்டத்தை 14 ஜுலை 2020இல் நடத்தினர். இதற்கு முன்னர் 5 ஜுலை அன்று இந்தியா மற்றும் சீனாவின் சிறப்புப் பிரதிநிதிகளுக்கு இடையில் முழுமையான படை விலகல் குறித்து விவாதிப்பதற்காக ஏற்பட்ட ஒருமித்தக் கருத்தின் தொடர்ச்சியாக இந்த சந்திப்புக் கூட்டமானது நடந்தது.
படை விலகலின் முதல் கட்டத்தின் நடைமுறையாக்கலில் ஏற்பட்டு வரும் முன்னேற்றங்களை மூத்த கமான்டர்கள் மீளாய்வு செய்தனர். முழுமையான படை விலகலை உறுதி செய்வதற்காக மேலும் எடுக்கப்பட வேண்டிய நடவடிக்கைகள் குறித்தும் விவாதித்தனர்.
முழுமையான படை விலகல் என்ற குறிக்கோளில் இரு தரப்பினரும் உறுதிப்பாட்டுடன் இருக்கின்றனர். இந்தச் செயல்முறை சிக்கலானதாகவும், தொடர்ச்சியான சரிபார்ப்புகளை மேற்கொள்ள வேண்டிய தேவை உள்ளதாகவும் இருக்கிறது. ராஜாங்க மற்றும் இராணுவ நிலையிலான தொடர்ச்சியான கூட்டங்களின் மூலமாக அவர்கள் இந்த நடவடிக்கையை முன்னெடுத்துச் செல்கின்றனர்.
இளைஞர் நலன் மற்றும் விளையாட்டு அமைச்சகம்
இளைஞர் விவகாரங்கள் மற்றும் விளையாட்டு அமைச்சகத்தால் நடத்தப்படும் ஜி 20 இன் கீழ் ஒய் 20 உச்சி மாநாடு ஐ.ஐ.டி பி.எச்.யுவில் சூப்பர் கணினி மையம் மற்றும் துல்லிய பொறியியல் மையத்தை பார்வையிடுவதுடன் தொடங்கியது
மத்திய அரசின் இளைஞர் மற்றும் விளையாட்டு அமைச்சகத்தின் இளைஞர் விவகாரத் துறை நடத்தும் ஜி 20 இன் கீழ் ஒய் 20 உச்சி மாநாடு இன்று உத்தரபிரதேசத்தின் வாரணாசியில் உள்ள பனாரஸ் இந்து பல்கலைக்கழகத்தில் உள்ள சூப்பர் கணினி மையம் மற்றும் துல்லிய பொறியியல் மையத்தை பார்வையிடுவதுடன் தொடங்கியது.
இந்த தொழில்நுட்பத்தின் மூலம் அதிக பயன்பாட்டு டொமைன்கள் மற்றும் முக்கியமான பணிகளை மாற்றுவதற்கான இலக்கை எவ்வாறு அடைய முடியும் என்பது குறித்து ஒய் 20 பிரதிநிதிகள் அறிந்து கொண்டனர். ஐ.ஐ.டி பி.எச்.யுவின் பேராசிரியர்கள் சூப்பர் கம்ப்யூட்டிங் மையம் நாட்டின் அறிவியல் மற்றும் தொழில்நுட்பத்தின் ஆராய்ச்சி மற்றும் மேம்பாட்டுத் துறையை எவ்வாறு மேம்படுத்தியுள்ளது என்பதை விளக்கினார்கள்.
வாரணாசியில் உள்ள ருத்ராட்ச் சர்வதேச ஒத்துழைப்பு மற்றும் மாநாட்டு மையத்தில் ஐ.ஐ.டி- பி.எச்.யு ஏற்பாடு செய்த அமர்வுகள் மற்றும் விளக்கக்காட்சி தொடர்ந்து நடைபெற்றது. ஐ.ஐ.டி பி.எச்.யுவின் வளர்ந்து வரும் நிறுவனம் மற்றும் இந்தியாவை வலுப்படுத்துவதில் தொழில்நுட்ப கல்வியின் முக்கிய பங்கு பற்றிய பார்வையுடன் விளக்கக்காட்சி தொடங்கியது. ஐ.ஐ.டி பி.எச்.யுவின் அமர்வுகள் தற்போதைய ஆராய்ச்சி நடவடிக்கைகள், வேலைவாய்ப்பு நடவடிக்கைகள், கண்டுபிடிப்புகள், தொழில் காப்பகங்கள் மற்றும் தொடக்க கலாச்சாரம் ஆகியவற்றில் கவனம் செலுத்தின. நிகழ்ச்சியின் ஒரு பகுதியாக ஐ.ஐ.டி, பி.எச்.யுவின் திறமையான மாணவர்களால் கர்பா, ஒடிசி, பரதநாட்டியம், கதக் மற்றும் பாங்க்ரா போன்ற இசை மற்றும் பாரம்பரிய நடன நிகழ்ச்சிகள் நிறைந்த கலாச்சார நிகழ்ச்சிகளும் காட்சிப்படுத்தப்பட்டன.
பின்னர் மாலையில், பிரதிநிதிகள் மற்றும் பங்கேற்பாளர்கள் சாரநாத்திற்குச் சென்று வாரணாசியின் கலாச்சாரத்தைப் பார்வையிட்டனர். ஒய் 20 உச்சிமாநாட்டின் முதல் நாள், கௌதம புத்தரின் ஆழமான வாழ்க்கைப் பயணத்தை விவரிக்கக்கூடிய மயக்கும் ஒளி மற்றும் ஒலி நிகழ்ச்சியுடன் நிறைவடைந்தது.
மத்திய அரசின் இளைஞர் விவகாரங்கள் மற்றும் விளையாட்டு அமைச்சகத்தின் இளைஞர் விவகாரத் துறை, ஜி 20 மாநாட்டின் கட்டமைப்பின் கீழ், உத்தரபிரதேசத்தின் வாரணாசியில் 2023 ஆகஸ்ட் 17 முதல் 20 வரை இளைஞர் 20 உச்சிமாநாடு -2023 ஐ நடத்துகிறது . கடந்த சில மாதங்களாக நடைபெற்ற பல்வேறு விவாதங்கள் மற்றும் விவாதங்களின் முடிவுகளிலிருந்து உருவாக்கப்பட்ட ஒய் 20 அறிக்கை குறித்து பேச்சுவார்த்தை நடத்தவும், இறுதி செய்யவும் மற்றும் கையெழுத்திடவும் முன்னணி நிபுணர்கள், தேசிய மற்றும் சர்வதேச பிரதிநிதிகள், ஜி 20 நாடுகளின் பிரதிநிதிகள் விருந்தினர் நாடுகள் மற்றும் சர்வதேச அமைப்புகளின் பிரதிநிதிகளை ஒய் 20 உச்சிமாநாடு ஒருங்கிணைக்கிறது.
நாளை நடைபெறும் ஒய் 20 மாநாட்டின் தொடக்க அமர்வில் மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் மற்றும் மத்திய இளைஞர் விவகாரம் மற்றும் விளையாட்டுத் துறை இணையமைச்சர் திரு நிசித் பிரமானிக் மற்றும் உத்தரபிரதேச முதல்வர் திரு யோகி ஆதித்யநாத் ஆகியோர் கலந்து கொள்கின்றனர்.
ரெயில்வே அமைச்சகம்
ரயில்வே பாதுகாப்பு படையினரின் மிகப்பெரிய ரத்ததான முகாம்
முதன்முறையாக ரயில்வே பாதுகாப்பு படை மூலம் மிகப்பெரிய ரத்ததான முகாமிற்கு ஏற்பாடு செய்யப்பட்டது. ரயில்வே பாதுகாப்புப் படை நிறுவனத் தினத்தையொட்டி செப்டம்பர் 17 முதல் 20 வரை நடைபெற்ற ரத்ததான முகாமில், 3946 ரயில்வே பாதுகாப்புப் படையினர் ரத்ததானம் செய்தனர். செப்டம்பர் 20, 2022 அன்று ரயில்வே பாதுகாப்புப் படை மற்றும் தேசிய பட்டு தினத்தையொட்டி நடைபெற்ற நிகழ்ச்சியில் மத்திய ரயில்வே மற்றும் ஜவுளித்துறை இணையமைச்சர் திருமதி தர்ஷனா விக்ரம் ஜர்தோஷ் லக்னோவில் உள்ள ஜக்ஜீவன் ராம் ரயில்வே பாதுகாப்புப் படை அகாடமியில் நடைபெற்ற அணிவகுப்பு மரியாதையை ஏற்றுகொண்டார். பின்னர் பேசிய அவர், லக்னோவில் ரயில்வே பாதுகாப்பு சிறப்பு படையின் மூன்றாவது பட்டாலியன் வளாகத்தில், 3 கோடி ரூபாய் செலவில் பயிற்சி மையம், பொது வசதி மையம் ஏற்படுத்தப்படும் என்றார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1861216
ரசாயனம் மற்றும் உரங்கள் அமைச்சகம்
கொவிட்-19 பரவாமல் தடுக்க மத்திய ரசாயனம் மற்றும் உர அமைச்சகத்தின் கீழ் இயங்கும் பொதுத்துறை நிறுவனங்கள் தங்கள் கார்ப்பரேட் சமூகப் பொறுப்புடைமை நிதியை வழங்குமாறு மத்திய அமைச்சர் திரு. சதானந்த கவுடா வலியுறுத்தல்
ஊழியர்கள் குறைந்தது ஒருநாள் ஊதியத்தை நன்கொடையாக அளிக்குமாறு அமைச்சர் வேண்டுகோள்
கொவிட்-19 தொற்றுக்கு எதிரான அவசரப் போராட்டத்தைக் கருத்தில் கொண்டு, மத்திய ரசாயனம் மற்றும் உரத்துறை அமைச்சர் திரு.சதானந்த கவுடா, தமது அமைச்சகத்தின் கீழ் லாபத்துடன் இயங்கும் பொதுத்துறை நிறுவனங்கள், தங்களின் பெருநிறுவன  சமூகப் பொறுப்புடைமை எனப்படும் சிஎஸ்ஆர் நிதியிலிருந்து ஒரு பகுதியை பிரதமரின் குடிமக்கள் உதவி மற்றும் அவசரகால நிவாரண நிதிக்கு  நன்கொடையாக வழங்க வேண்டும் என்று கேட்டுக் கொண்டுள்ளார்.
அனைத்து பொதுத்துறை நிறுவனங்களின் தலைவர் மற்றும் மேலாண்மை இயக்குநர்களுக்கு திரு. கவுடா எழுதியுள்ள கடிதத்தில், கொடிய தொற்று நோயான கொரோனோ வைரஸ் பரவுவதைத் தடுக்க மத்திய அரசு இயன்ற அனைத்து நடவடிக்கைகளையும் மேற்கொண்டுள்ளது, இருப்பினும், இந்த அளவுக்கு பொது சுகாதாரத்துக்குக் கேடான நிலையைச் சமாளிக்க, சமுதாயத்தின் அனைத்துப் பிரிவினரின் ஒன்றுபட்ட முயற்சி அவசியமாகும், ஆகவே, பிரதமரின் கேர்ஸ் நிதிக்கு, உங்களது சிஎஸ்ஆர் நிதியிலிருந்து அதிகபட்சம் இயன்ற அளவுக்கு நன்கொடை வழங்குமாறு உங்கள் அனைவரையும் கேட்டுக்கொள்கிறேன் என்று கூறியுள்ளார்.
கொவிட்-19 தொற்றால் ஏற்பட்டுள்ள இது போன்ற துயரமான நிலை அல்லது ஏதாவதொரு அவசர நிலையைச் சமாளிப்பதை முக்கிய நோக்கமாகக் கொண்டு, மத்திய அரசு பிரதமர் கேர்ஸ் நிதியை உருவாக்கியுள்ளது என்று அவர் கூறியுள்ளார். இந்த நிதிக்கு அளிக்கப்படும் நன்கொடை 2013 நிறுவனங்கள் சட்டத்தின் படி, சிஎஸ்ஆர் செலவு என்ற தகுதியைப் பெறும் என்று பெருநிறுவனங்கள் விவகார அமைச்சகம் ஏற்கனவே, விளக்கம் அளித்துள்ளதாக அவர் தெரிவித்துள்ளார்.
இதுவரை செலவழிக்கப்படாமல் இருக்கும் 2019-20-ஆம் நிதி ஆண்டுக்கான சிஎஸ்ஆர் நிதியை பொதுத்துறை நிறுவனங்கள் உடனடியாக பிரதமர் நிதிக்கு வழங்கி, நல்ல வாய்ப்பைப் பயன்படுத்திக்கொள்ள வேண்டும் என்று திரு.கவுடா கூறியுள்ளார். தங்கள் ஊழியர்கள் தங்களது மாத சம்பளத்தில் , குறைந்தது ஒரு நாள் ஊதியத்தையாவது, தாங்களாக முன்வந்து பிரதமரின் கேர்ஸ் நிதிக்கு வழங்குமாறு அனைத்து பொதுத்துறை நிறுவனங்களின் தலைவர்கள், மேலாண்மை இயக்குநர்கள் ஆகியோர் ஊக்குவிக்க வேண்டும் என்று மத்திய அமைச்சர் கேட்டுக்கொண்டுள்ளார்.
(Visitor Counter : 116
அணுசக்தி அமைச்சகம்
மகாராஷ்டிரா மாநிலம் ஜெய்தாபூரில் மொத்தம் 9900 மெகாவாட் உற்பத்தி திறன் கொண்ட மிகப்பெரிய அணுமின் திட்டத்திற்கு அரசு அனுமதி அளித்திருப்பதாக மத்திய அமைச்சர் டாக்டர் ஜிதேந்திர சிங் கூறியுள்ளார்
மகாராஷ்டிரா மாநிலம் ஜெய்தாபூரில் பிரான்சின் தொழில்நுட்ப ஒத்துழைப்புடன் ஒவ்வொன்றும் 1650 மெகாவாட் உற்பத்தி திறன் கொண்ட ஆறு அணுமின் உலைகளை நிறுவ அரசு கொள்கை அளவில் ஒப்புதல் அளித்திருப்பதாக மத்திய அறிவியல் மற்றும் தொழில்நுட்பத்துறை இணை அமைச்சர்  டாக்டர் ஜிதேந்திர சிங் கூறியுள்ளார். இது மொத்தம் 9900 மொகாவாட் உற்பத்தி திறன் கொண்ட மிகப்பெரிய அணுமின் திட்டமாகும்.
மாநிலங்களவையில் இன்று கேள்வி ஒன்றுக்கு எழுத்துமூலம் அளித்த பதிலில் இதனை தெரிவித்துள்ள அமைச்சர் மற்றொரு கேள்விக்கு பதிலளிக்கையில் நாட்டில் தற்போது நிறுவப்பட்ட அணுமின் திட்டத்தின் மூலம் 6780 மொகாவாட் மின்சாரம் உற்பத்தி செய்யப்படுவதாக கூறினார். 2020-21-ல் நாட்டின் மொத்த மின் உற்பத்தியில் அணுமின்சாரத்தின் பங்கு 1.1 சதவீதமாகும் என்றும் அவர் குறிப்பிட்டார்.
அணுமின்சாரம் தூய்மையானதும், சுற்றுச்சூழலுக்கு உகந்ததாகவும் இருப்பதாக கூறிய ஜிதேந்திர சிங், அணுமின் திட்டங்கள் இதுவரை 755 பில்லியன் யூனிட்டுகள் உற்பத்தி செய்திருப்பதாகவும், இதன் மூலம் 650 மில்லியன் டன் கரியமில வாயு வெளியேற்றம் தவிர்க்கப்பட்டுள்ளது என்றார். தற்போது 6780 மொகாவாட்டாக உள்ள அணுமின் உற்பத்தி திறனை 2031 வாக்கில் 22480 மொகாவாட்டாக உயர்த்த திட்டமிடப்பட்டுள்ளது என்று அமைச்சர் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782229
பிரதமர் அலுவலகம்
2019 நவம்பர் 2 முதல் 4 வரை பிரதமர் தாய்லாந்து பயணம்
தாய்லாந்தின் பாங்காக் நகருக்கு பிரதமர் திரு.நரேந்திர மோடி இன்று பயணம் மேற்கொள்கிறார். ஆசியான்-இந்தியா உச்சி மாநாடு, கிழக்கு ஆசிய உச்சிமாநாடு, பிராந்திய ஒருங்கிணைந்த பொருளாதார ஒத்துழைப்பு உரையாடல் கூட்டம் உட்பட ஆசியான் தொடர்பான பல்வேறு உச்சி மாநாடுகளில் அவர் பங்கேற்பார். உலகத் தலைவர்களுடன் இருதரப்பு மற்றும் முக்கியமான உலகப் பிரச்சனைகள் குறித்து அவர் பேச்சுநடத்த உள்ளார்.
ஆசியான் தொடர்பான உச்சி மாநாடுகள் இந்தியாவின் வெளியுறவுக் கொள்கைக்கு முக்கியமான அம்சம் என்றும், அதிலும் குறிப்பாக நமது கிழக்கு நாடுகளுடன் செயல்படும் கொள்கைக்கு முக்கியமானது என்றும் தமது புறப்பாட்டு அறிக்கையில் பிரதமர் கூறியுள்ளார். கிழக்கு ஆசிய உச்சி மாநாட்டின் முக்கியத்துவம் குறித்து கருத்து தெரிவித்துள்ள பிரதமர், இந்தோ-பசிபிக் பகுதிக்கான நமது தொலைநோக்குப் பார்வையை தெரிவிக்க இது ஒரு வாய்ப்பை அளிக்கிறது என்று குறிப்பிட்டுள்ளார்.
இந்திய நேரப்படி இன்று மாலை 6 மணிக்கு பாங்காக்கில் நடைபெறும் சமூக நிகழ்ச்சியில் ‘ஸ்வஸ்தீ பிரதமர் மோடி’ என்ற பொருளில் பிரதமர் உரையாற்றுவார். தாய்லாந்தில் உள்ள இந்திய சமூகத்தவரின் பங்களிப்புகள் குறித்து பாராட்டுத் தெரிவித்துள்ள பிரதமர், அவர்களுடன் கலந்துரையாடுவதை தாம் எதிர்நோக்கி இருப்பதாக கூறியுள்ளார்.
பிரதமர் அலுவலகம்
இந்தி தினத்தை முன்னிட்டு நாட்டு மக்களுக்குப் பிரதமர் வாழ்த்து தெரிவித்துள்ளார்
இந்தி தினத்தை முன்னிட்டுப் பிரதமர் திரு நரேந்திர மோடி நாட்டு மக்களுக்குத் தமது வாழ்த்துகளைத் தெரிவித்துள்ளார்.
சமூக ஊடக எக்ஸ் தளத்தில் பிரதமர் கூறியிருப்பதாவது:
“எனது குடும்ப உறுப்பினர்கள் அனைவருக்கும் இந்தி தின வாழ்த்துகள். தேசிய ஒற்றுமை மற்றும் நல்லெண்ணத்தின் இழையை இந்தி மொழி தொடர்ந்து வலுப்படுத்த வேண்டும் என்று நான் விரும்புகிறேன்.
வணிகம் மற்றும் தொழில்துறை அமைச்சகம்
வாகன உதிரிபாகங்கள் உற்பத்தியாளர்களிடையே பேசிய திரு. பியுஷ் கோயல், வாகனத் தொழிலுக்கு நிறைய வாய்ப்புகள் வரவிருப்பதாகத் தெரிவித்தார்
கூட்டுறவு, கூட்டு முயற்சி மற்றும் உறுதியோடு உழைக்குமாறு நாட்டிலுள்ள வாகன உதிரிபாகங்கள் உற்பத்தியாளர்களை மத்திய வர்த்தகம் மற்றும் தொழில், ரயில்வே அமைச்சர் திரு பியுஷ் கோயல் வலியுறுத்தினார்.
வாகன உதிரிபாகங்கள் உற்பத்தியாளர்கள் சங்கத்தின்  60-வது வருடாந்திரக் கூட்டத்தில் பேசிய திரு கோயல், கடந்த சில வருடங்களில் இந்திய வாகன உதிரிபாகங்கள் உற்பத்தியாளர்கள் வளர்ச்சியடைந்திருப்பதாகவும், சர்வதேச அளவில் போட்டித்தன்மை வாய்ந்தவர்களாக உருவெடுத்திருப்பதாகவும் கூறினார்.
இந்தியத் தொழில்துறை வருங்காலத்துக்கு தயார் நிலையில் இருப்பதாகவும், கோவிட்டுக்கு பிந்தைய உலகத்தில் பெரும் வெற்றியடையப் போவதாகவும் கூறிய அமைச்சர்,வாகனத் தொழிலுக்கு நிறைய வாய்ப்புகள் வரவிருப்பதாக தெரிவித்தார்.
"நெருக்கடி தான் நமது நிறுவனங்களிடம் இருந்து சிறப்பானவற்றை வெளிக்கொண்டு வரும். வர்த்தக ஊக்குவிப்பு, தொழில்நுட்ப மேம்பாடு, தரம் உயர்த்துதல், தகவல் சேகரித்தல் மற்றும் பகிர்தல் ஆகியவற்றின் மூலம் முன்னணியில் இருந்து ACMA பணியாற்றலாம்," என்று திரு கோயல் கூறினார்..
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
(https://pib.gov.in/PressReleseDetail.aspx?PRID=1651610
பாதுகாப்பு அமைச்சகம்
இந்தியா-ரஷ்யா கடற்படை-21 கூட்டு பயிற்சியில் ஐஎன்எஸ் தபார் பங்கேற்பு
இந்தியா, ரஷ்யா கடற்படை இடையே இரண்டாண்டுகளுக்கு ஒரு முறை நடைப்பெறும் ‘இந்திரா கடற்படை’ 12வது கூட்டு பயிற்சி பால்டிக் கடலில் கடந்த 28ம் தேதி முதல் 29ம் தேதி வரை நடந்தது. இந்த கூட்டு பயிற்சி முதன் முதலில் கடந்த 2003ம் ஆண்டு தொடங்கியது. இந்த கூட்டு பயிற்சி இரு நாட்டு கடற்படைகள் இடையேயான நீண்ட கால யுக்தி கூட்டுறவை எடுத்துக் காட்டுகிறது. ரஷ்ய கடற்படையின் 325 ஆண்டு விழாவில் பங்கேற்க ஐஎன்எஸ் தபார் போர்க்கப்பல் ரஷ்யாவின் செயின்ட் பீட்டர்ஸ்பர்க் சென்றது. அதன் ஒரு பகுதியாக இந்திரா கடற்படை-21 பயிற்சி மேற்கொள்ளப்பட்டது.
ரஷ்ய கடற்படை சார்பில் ஆர்.எஃப்.எஸ் ஜெலியோனி டால் மற்றும் ஆர்.எஃப்.எஸ் ஓடிண்ட்சோவோ ஆகிய போர்கப்பல்கள் பங்கேற்றன.
இரண்டு நாட்கள் நடந்த கூட்டு பயிற்சியில் வான் தாக்குதலை முறியடிப்பது, கப்பல்கள் இடையே சரக்கு பரிமாற்றம், எரிபொருள் பரிமாற்றம், ஹெலிகாப்டர் செயல்பாடுகள் உட்பட பல பயிற்சிகள் மேற்கொளளப்பட்டன.
கொவிட் கட்டுப்பாடுகளுக்கு இடையில் மேற்கொள்ளப்பட்ட, இந்த கடற்படை கூட்டு பயிற்சி, பரஸ்பர நம்பிக்கை, இயங்குதன்மை, சிறந்த நடைமுறைகளை பகிர்ந்து கொள்வது ஆகியவற்றை வலுப்படுத்த உதவியது. இருநாட்டு கடற்படைகள் இடையேயான ஒத்துழைப்பை வலுப்படுத்தியதில் இந்த கூட்டுபயிற்சி மற்றொரு மைல்கல் சாதனை மற்றும் இரு நாடுகளுக்கு இடையேயான நீண்ட கால நட்பை மீண்டும் உறுதி செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக்காணவும்:
https://pib.gov.in/PressReleasePage.aspx?PRID=1740558
பிரதமர் அலுவலகம்
லே-யில் பிரதமர்: புத்தமத தலைவர் 19-வது குஷோக் பகுலா ரின்போச் நூற்றாண்டு நிறைவு விழாவில் பங்கேற்பு; ஜோஸிலா சுரங்கப்பாதைத் திட்டப்பணிகளின் தொடக்கத்தை குறிக்கும் பெயர்ப்பலகையையும் திறந்து வைத்தார்.
ஜம்மு காஷ்மீரில் தமது ஒருநாள் பயணத்தின் முதல் கட்டமாக பிரதமர் திரு நரேந்திர மோடி இன்று  லே வந்தடைந்தார்.
லே-வில் நடைபெற்ற 19-வது 19-வது குஷோக் பகுலா ரின்போச் நூற்றாண்டு நிறைவு விழா கொண்டாட்டத்தில் அவர் கலந்து கொண்டார். இதே நிகழ்ச்சியில், ஜோஸிலா சுரங்கப்பாதைத் திட்டப் பணிகளின் தொடக்கத்தை குறிக்கும் பெயர்ப்பலகையையும் பிரதமர் திறந்து வைத்தார்.
14 கிலோமீட்டர் தூரமுள்ள ஜோஸிலா சுரங்கப்பாதை, இந்தியாவின் மிக நீளமான சாலை சுரங்கப்பாதையாக மட்டுமின்றி, ஆசியாவின் நீளமான இருவழி சுரங்கப்பாதையாகவும் அமைய உள்ளது. ஸ்ரீநகர் – லே இடையிலான தேசிய நெடுஞ்சாலை எண் 1A-யில், ரூ.6,800 கோடி மதிப்பீட்டில், கட்டுமானம், செயல்பாடு மற்றும் பராமரிப்பு அடிப்படையில் இத்திட்டத்தை மேற்கொள்ள, இம்மாதத் தொடக்கத்தில் பிரதமர் தலைமையில், நடைபெற்ற பொருளாதார விவகாரங்களுக்கான மத்திய அமைச்சரவைக் குழுக்கூட்டத்தில் ஒப்புதல் அளிக்கப்பட்டது.
இந்த சுரங்கப்பாதை அமைக்கப்படுவதன் மூலம், எத்தகைய பருவகாலத்திலும், ஸ்ரீநகர், கார்கில் மற்றும் லே இடையே தடையற்ற போக்குவரத்தை மேற்கொள்ள முடியும். அத்துடன் ஜோஸிலா கணவாயைக் கடக்க தற்போது மூன்றரை மணி நேரம் ஆகும் நிலையில், இந்த சுரங்கப்பாதை மூலம் பதினைந்தே நிமிடங்களில் கடக்க முடியும். இந்தப் பிராந்தியத்தின் ஒட்டுமொத்த பொருளாதார மற்றும் சமூக – கலாச்சார ஒருங்கிணைப்புக்கும் இது வழிவகுக்கும். அத்துடன் பாதுகாப்பு முக்கியத்துவம் வாய்ந்ததாகவும் இந்த சுரங்கப்பாதை கருதப்படுகிறது.
நிகழ்ச்சியில் திரண்டிருந்த மக்களிடையே உரையாற்றிய பிரதமர்,19-வது குஷோக் பாகுலா ரின்போச்சின் அளப்பறிய பங்களிப்பை நினைவூட்டினார். பிறருக்காக உழைப்பதற்காகவே தமது வாழ்நாளை அர்ப்பணித்தவர் அவர் என்றும் பிரதமர் புகழாரம் சூட்டினார்.
19வது குஷோக் பாகுலா ரின்போச் மிகச் சிறந்த தூதராகவும் திகழ்ந்தார் என அவர் கூறினார். மங்கோலியாவில் தாம் மேற்கொண்ட பயணத்தின் போது, அந்நாட்டில் அவர் மீது வைத்துள்ள நல்லெண்ணத்தை தாம் நேரில் உணர்ந்ததாகவும் பிரதமர் குறிப்பிட்டார்.
ஜம்மு காஷ்மீரின் 3 பிராந்தியங்களுக்கும் இன்று  தாம் பயணம் மேற்கொள்வது மகிழ்ச்சியளிப்பதாகவும் திரு நரேந்திர மோடி தெரிவித்தார்.
ஜம்மு காஷ்மீரில், ரூ.25,000 கோடி மதிப்பிலான வளர்ச்சித் திட்டங்கள் செயல்படுத்தப்பட இருப்பதாகவும் அவர் கூறினார். இந்தத் திட்டங்கள் இம்மாநில மக்களிடம் சாதகமான விளைவுகளை ஏற்படுத்தும் என்றும் பிரதமர் தெரிவித்தார்.
-------
(Visitor Counter : 134